Casa en llamas i Romper el Círculo, arriben a la Terrassa d’Estiu en l’equador d’agost
2025-07-24

L’estiu transcorre sense pressa, sense pausa i amb molta calor i cremant està també la cartellera de la Terrassa d’Estiu de Burjassot que, situada a l’Auditori de la Casa de Cultura, porta dos noves estrenes per a la setmana en què depassarem l’equador d’agost: Casa en llmas i Romper el círculo. Les entrades per a gaudir de les millors estrenes a la Terrassa d’Estiu tenen un preu únic de 4 euros i es poden adquirir, telemàticament, en la pàgina web del Cinema Tívoli, o bé en la taquilla de l’Auditori, des de mitja hora abans de l’inici de cada projecció.

El dimecres 14 i el dijous 15 d’agost, a les 22.15 h, arriba a la Terrassa d’Estiu Casa en llamas, l’última pel·lícula del cineasta Dani de la Orden. Es tracta d’una comèdia dramàtica i coral, amb un repartiment de luxe i protagonitzada per Montse, una dona que està molt emocionada perquè està a punt de passar un cap de setmana amb tota la família a la seua casa de Cadaqués, en la Costa Brava. Montse està divorciada fa temps, el seu ex té una nova parella, els seus fills han crescut i fa temps que fan la seua vida sense fer-li cap cas, però a Montse nada ni ningú aconseguirà fotre-li els ànims; fa massa temps que espera este moment, massa temps que somia amb ell, de manera que eixe cap de setmana serà sí o sí un cap de setmana ideal, encara que per a això haja de “cremar-ho” tot.

Romper el círculo arribarà a l’Auditori de la Casa de Cultura el divendres 16, el dissabte 17 i el diumenge 18 d’agost, també en una única sessió a les 22.15 h. Blake Lavely protagonitza este drama romàntic en el qual dona vida a Lily Bloom, una dona que se sobreposa a una infància traumàtica per a embarcar-se en una nova vida a Boston i perseguir el seu somni d’obrir el seu propi negoci. Una trobada casual amb l’encantador neurocirugià Ryle Kincaid (Justin Baldoni) deslliga una intensa connexió entre ells, però al mateix temps que tots dos s’enamoren profundament, Lily comença a veure en Ryle aspectes que li recorden la relació que tenien els seus pares. Quan el primer amor de Lily, Atles Corrigan (Brandon Sklenar), sobtadament reapareix en la seua vida, la seua relació amb Ryle fa un tomb, i Lily s’adona que ha d’aprendre a confiar en la seua pròpia força per a prendre una difícil elecció per al seu futur.